
“Cha-cha:" Pangkapit ni Arroyo sa poder 


alang sinasanto ang rehi- 
NN mera Arroyo sa pagtutulak 
nitong palitan ang reak- 


syunaryong konstitusyon sa lalong 
madaling panahon. Para kay Arro- 
yo, isang bagong konstitusyon la- 
mang ang titiyak na makapanu- 
nungkulan siya hanggang 2010 o 
lampas pa hangga't makakaya. 
Umaasa ang rehimen na isang ba- 
gong konstitusyon 


Mga tampok 
sa isyung ito... 


Konstitusyong 
ala-Marcos 


ang ganap na tatapos sa mga banta 
sa paghahari nito, kahit sa lara- 
ngang ligal man lamang. 

Gamit ang lahat ng paraan, 
pinapaspasan ni Arroyo ang pagbu- 
buo ng bagong konstitusyon. No- 
ong una'y tinangka ng rehimen na 
ikutan ang batas para agarang ma- 
paupo ang Kongreso bilang kapulu- 
ngang babago sa konstitusyon. 
Upang makuha ang pagsang-ayon 
ng mga kongresista at sena- 
dor, aalisin na ng panuka- 
lang konstitusyon ang 
taning sa termino 
ng mga mambaba- 
tas. 

Lamang, na- 
bigo ang rehi- 
men na maku- 
ha ang koope- 
rasyon ng Se- 
nado na nga- 
yo'y tila dam- 
buhalang pa- 

der na humaha- 
rang sa katuparan 
ng mga pangarap 


ni Arroyo. Mahihi- 
rapan na rin ang admi- 
nistrasyon na makuha 


ang kinakailangang 194 o 3k 
ng mga kongresista dahil 51 
na ang tumututol sa panukala. 


PAHINA 3 


Opensiba ng AFP sa 
ICR, binigo ng BHB 
PAHINA 7 


"People's intiative" ang nalala- 
bing opsyon ni Arroyo at ito ang 
pinagkakaabalahan ng kanyang 
mga kampon ngayon. Daan-daang 
milyong piso ang inilaan para sa 
malawakang panlilinlang na ito. 
Bagamat marami rin itong kahaha- 
raping ligal na balakid, walang pla- 
nong magpalimita ang rehimen ka- 
hit sa sariling batas. 

Hindi lingid sa mamamayan ang 
galing ng rehimen pagdating sa 
pambabaluktot o tahasang pagba- 
lewala sa batas para makuha ang 
gusto nito. Nasaksihan ng bayan 
kung gaano kasimpleng pinatay ng 
administrasyon ang impeachment 
sa pamamagitan lamang ng super- 
yoridad ng bilang ng mga kakampi 
nito sa Kongreso. Madali nitong 
nailusot ang mga kwestyunableng 
batas at kautusan tulad ng calibra- 
ted preemptive response, Executive 
Order 464, Proclamation 1017 at 
ngayon maging ang Anti-terrorism 
Bill sa kongreso. Pati mga lumang 
batas ni Marcos ay nagagamit ng 
rehimen laban sa mga katunggali. 

Walang pakialam si Arroyo sa 
mga petisyong natatambak ngayon 
sa Korte Suprema laban sa kanyang 
mga pakana. Siya ang nagtalaga ng 
11 sa 15 huwes ng Korte Suprema 
kaya lubos ang kanyang tiwalang 


Si Kasamang Wilfredo 
Valencia 
PAHINA 8 


siya ang papanigan nito. 

Nakapananaig pa ang rehimen. Ngunit dahil sa 
bigat ng mga sinisingil sa kanya ng bayan, ang nais ni 
Arroyo ay habambuhay na makaligtas sa kanyang mga 
kriminal na pananagutan. Naniniwala siyang magaga- 
wa niya ang gayon kung mababago ang mga pataka- 
ran, sa balangkas ng bagong konstitusyon at mga ba- 
tas. Ito ang itinuturing niyang huling baraha sa tung- 
galiang magpapasya sa kanyang magiging kapalaran. 

Sa ilalim ng konstitusyong nais ni Arroyo, ang 
banta ng panibagong impeachment ay tuluyan nang 
mabubura. Mabubura na rin ang mga ligal na hamon 
sa mapaniil na mga hakbanging ipinatupad niya 
upang supilin ang mga pagkilos laban sa kanyang 
paghahari. 

Ang direksyong tinatahak ngayon ng rehimen ay 
mistulang hinulma sa balangkas ng diktadurang Mar- 
cos. Ang transitory provisions ng isinusulong na 
konstitusyon ay magbibigay kay Arroyo ng mga aw- 
tokratikong kapangyarihang katulad ng inangkin ni 
Marcos noong transisyon tungo sa huwad na siste- 


Sigaw ng bayan? 


mang parlamentaryo sa ilalim ng pasistang konstitu- 
syong 1973. 

Sa hangarin namang makuha ang suporta ng gu- 
byernong US sa charter change o "cha-cha," target ng 
rehimen na burahin ang mga probisyon ng kasaluku- 
yang konstitusyon na nagbibigay-proteksyon sa 
pambansang patrimonya at ilagay mismo sa konstitu- 
syon ang liberalisasyon ng pambansang ekonomya. 

Nais din ni Arroyo na takdaan ng mga restriksyon 
ang mga garantiya sa mga kalayaang sibil at pampuli- 
tika na nakikita niyang banta sa kanyang gubyerno. Sa 
gayon, magagamit niya ang buong bangis ng estado 
para sugpuin ang anumang banta ng pag-aalsa laban 
sa kanyang paghahari. 

Tila ang yumaong diktador na si Marcos ang pinag- 
pupulutan ni Arroyo ng mga aral para mapalawig ang 
pananatili niya sa poder. Subalit nakakaligtaan ni 
Arroyo ang napakahalagang leksyong ibinigay ng 
bayan kay Marcos noong 1986 sa EDSA. 

Sa araw ng pagtutuos, ang leksyon ding iyon ang 
ibibigay ng bayan kay Arroyo. ABI 


mga lagda para rito. Nagpamudmod 
ang mga lokal na gubyerno ng pe- 


a pamamagitan ng isang hu- 
Sie na NGO na nagnganga- 

lang Sigaw ng Bayan, nagsu- 
sulong ang rehimeng Arroyo ng 
isang bogus na people's initiative 
para palitan ang konstitusyon ng 
reaksyunaryong estado. Ang totoo, 
mas angkop itong tawaging Palace 

Ang Ang Bayan ay inilalabas sa wi- 
kang Pilipino, Bisaya, Iloko, Hiligay- 
non, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.org 

Tumatanggap ang Ang Bayan ng 
mga kontribusyon sa anyo ng mga 
artikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 

angbayan@yahoo.com 


Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas 


initiative dahil napakalinaw na 
pakana ito ng Malakanyang. 

Pondo ng bayan ang walang ka- 
hihiyang ginagasta para sa bogus 
na people's initiative. Sa atas ni 
DILG Sec. Ronaldo Puno, milyun- 
milyong piso ang inilaang panuhol 
upang malikom ang kinakailangang 

ra, bigas at iba pang pagkain sa 
mga inorganisang asembleya ng 
barangay upang mapapirma ang 
mga tao, nauunawaan man nila ang 
layunin o hindi. 

Limang milyong lagda o 12% 
ng mga botante sa buong bansa at 
minimum na 3% sa bawat distrito 
ang itinatakda ng RA 6735 o Initia- 
tive and Referendum Act para maa- 
myendahan ang konstitusyon sa 
pamamagitan ng people's initiative. 
Imposible ito ayon sa oposisyon, 
lalo't nangangako ang mga punong 
bayan sa mga distritong hawak ng 
oposisyon na hindi nila paaabutin 
sa 1% ang malilikom na pirma para 
sa "people's initiative." 

May dati na ring desisyon ang 
Korte Suprema na depektibo at 
hindi sapat ang RA 6735 para pag- 
batayan ng gayong inisyatiba. 

Ngunit balewala ito sa pangka- 
ting Arroyo. Wala rin itong pakia- 
lam sa isinasaad ng konstitusyon 
na mga amyenda lamang sa mga 
partikular na probisyon ang maaa- 
ring idaan sa people's initiative at 


ANG BAYAN Abril 7, 2006 


hindi ang malalaking rebisyon o pagpapalit sa mis- 
mong konstitusyon. 

Sa katunayan, buung- 
buo ang kumpyansa ni 
House 
Speaker 

Jose de 
Venecia na maisasa- 
lang na ang usapin sa 
plebisito sa darating 
na Hunyo at mabubuo 
na ang transisyunal na 
parlamento sa Hulyo. 
Madaling sabihing na- 
»„ ngangarap na naman 
nang gising si de 
Venecia. Ngunit sa likod nito ay 
gumagawa na ng milagro ang mga 
kampon ng administrasyon upang ilusot ang pakana. 

Kamakailan, dinagsa ng mga mamamahayag ang 
Horizon Hotel sa Mandaluyong City nang mapag-ala- 
man nilang may hinahakot umano doong mga kahong 
naglalaman ng pirmado nang mga porma para sa 
bogus na people's initiative. Nataranta at agad na 
nagsitakas ang mga taong sangkot, na ayon sa mga 
nakasaksi ay mga upisyal at tauhan ng DILG ni Puno, 
ang puno ng marami sa pinakamaruruming laro sa 
pulitika magmula pa noong panahon ni Marcos. 
Ngunit naiwan nila ang diagram ng plano nilang ma- 
nipulasyon sa basurahan ng hotel. 

Suki na ng nasabing hotel ang mga opereytor ni 
Puno na doon nagtatago para gumawa ng iba't ibang 
"espesyal na operasyon." Doon din nila ginawa ang 
pamemeke ng election returns na nagpanalo kay Arro- 
yo sa eleksyong 2004. 

Sinasabi ng mga nagtutulak ng "people's initia- 
tive" na mahigit walong milyong pirma na ang nali- 
kom nila. Sa kabila ng mga kwestyong ligal, kaagad 
nang pinasisimulan ng COMELEC ang beripikasyon ng 
mga pirma, ang unang hakbang tungo sa pag-een- 
dorso ng plebisito para sa "cha-cha." Garapalang na- 
kikipagsabwatan ang COMELEC sa maniobra ng rehi- 
men. 

Aabot sa P6.5 bilyon ang kakailanganin para sa 
plebisito. Sadyang inaantala ng rehimen ang pagpa- 
pasa sa pambansang badyet ng 2006 upang hindi 
matali dito ang paglulunsad ng plebisito. 

Tiwalang-tiwala si Arroyo at ang kanyang Sigaw 
ng Bayan na wala nang makahahadlang sa aniya'y 
tren ng cha-cha. Ngunit hindi malunod ng sobra ni- 
lang ingay ang tunay na sigaw ng bayan--ang pa- 
nawagang patalsikin na ang kinamumuhiang rehi- 
men. AB] 


Hing 

Konstitusyong 
ala-Marcos 


Coa ang kawalanghiyaan, kasibaan, kalupitan 
at pagtataksil sa bayan ni Gloria Arroyo. 

Wala siyang anumang pagtatangkang itago ang 
tunay na intensyon sa pagtutulak ng pagpapalit sa 
konstitusyon--ang patuloy na maghari, umangkin ng 
labis na kapangyarihan, mapag-ibayo ang panunupil 
sa mamamayan at lubusang ihain sa mga imperyalis- 
ta ang yaman at dangal ng bansa. 

Nasasaksihan ngayon ng bayan ang pagtatang- 
kang magtayo ng gubyernong ala-Marcos. 

Papet na parlamento. Itinatakda sa unang sek- 
syon ng transitory provisions ng panukalang konstitu- 
syon na manunungkulan ang kasalukuyang presidente 
at bise presidente hanggang Hunyo 2010 maliban 
kung mapatalsik sila sa pamamagitan ng impeach- 
ment. At para maging mas mahirap ang impeachment, 
balak gawing 2/3 ng buong parlamento, sa halip ng 
kasalukuyang 1/3, ang dapat mapapirma sa reklamo 
bago umpisahan ang proseso ng impeachment. 

Hindi rin magdaraos ng eleksyon para sa bubuu- 
ing parlamento hanggang 2010. Sa halip, ang kasa- 
lukuyang House of Representatives, na pugad ng mga 
kampon ni Arroyo, at ang Senado ay magkasanib na 
uupo bilang transisyunal na 
parlamento at awtomati- 
kong palalawigin 
hanggang 2010 ang 
termino ng lahat ng 


ma? 


a a a na e ~ 


Tan pa 

mga kagawad nito. Pursigido si 
Arroyo na lusawin ang Senado dahil 
sa patuloy nitong pag-ungkat sa 
mga katiwalian at baho ng kanyang 
rehimen at pagharang sa kanyang 
pasista at tusong mga patakaran at 
pakana. 

Hindi pa kuntento, sangkatlo 
ng hihirangin niyang gabinete ay 
awtomatiko ring itatalaga bilang 
mga kagawad ng parlamento. Bu- 
kod rito, may 30 pa siyang hihira- 
ngin bilang mga mambabatas. 

Maghahalal ng prime minister 
ang interim na parlamento. Ngunit 
kaiba sa karaniwang sistemang par- 
lamentaryo, ang ihahalal na prime 
minister ay hindi tatayo bilang pi- 
nakamakapangyarihang upisyal ng 
gubyerno kundi papailalim lamang 
sa "direksyon at superbisyon ng 
nakaupong presidente." Samakat- 
wid, bukod sa kapangyarihang ehe- 
kutibo ay aangkin din ang presi- 
dente ng kapangyarihang lehislati- 
bo. 

Ang parlamentong nais buuin 
ni Arroyo ay walang pinagkaiba sa 
Batasang Pambansa na binuo alin- 
sunod sa pambatas-militar na 
konstitusyong 1973 at walang 
ibang tungkulin kundi sumunod sa 
anumang gustuhin ng diktador na 
si Marcos. 

Pasistang diktadura. Binubura 
ng panukalang konstitusyon ang 
maraming garantiya ng konstitu- 
syong 1987 sa mga karapatang si- 
bil at pampulitika. 

Patraydor na babaguhin ang 
probisyon ng Bill of Rights ukol sa 
saligang karapatang mamahayag at 
magtipun-tipon. Tusong isinasaad 
na ang gagarantiyahan lamang ay 
ang "responsableng" pagsasabuhay 
ng gayong mga karapatan. Para sa 
mga kampon ni Arroyo, anumang 
pagbatikos sa rehimen ay irespon- 
sable at maaaring sikilin sa ilalim 
ng bagong konstitusyon. 

Inaalis na ang mga restriksyon 
sa pagdedeklara ng state of emer- 
gency o batas militar. Sa isinusu- 


4 


long na konstitusyon, maaari nang 
maging batayan ng deklarasyon ng 
batas militar o suspensyon ng writ 
of habeas corpus (kautusang nag- 
oobliga sa mga awtoridad na iharap 
sa korte ang sinumang detenido) 
ang insureksyon o banta ng insu- 
reksyon. Sa ilalim nito, ang mga 
pagkilos na kagaya ng mga nagda- 
ang pag-aalsa sa EDSA ay maaari 
nang pagbatayan para magdeklara 
ng batas militar. 

Sa kasalukuyang konstitusyon, 
minamarapat ang pagrepaso ng 
Kongreso sa anumang deklarasyon 
ng batas militar o suspensyon ng 
writ makaraan ang 48 oras. May ka- 
pangyarihan ang Batasan na pawa- 
lambisa ang deklarasyon sa pama- 
magitan ng boto ng mayorya. Wala 
na ito sa panukalang konstitusyon 
at kung gayo'y maaari nang magpa- 
iral ang presidente ng walang ta- 
ning na batas militar. 

Tatanggalin na rin ang awtori- 
dad ng Korte Suprema na repasuhin 
ang ligalidad ng batayan ng dekla- 
rasyon ng batas militar ayon sa 
reklamo ng sinumang mamamayan. 

Gayundin, maaari nang suspin- 
dihin ng batas militar ang konsti- 
tusyon. Maaari na ring suspindihin 
ang mga hukumang sibilyan at 
ilipat sa hurisdiksyon ng mga hu- 
kumang militar ang paglilitis kahit 
sa mga kasong walang kaugnayan 
sa pagkakadeklara ng batas militar. 

Awtomatiko nang suspendido 
ang writ kapag nagdeklara ng batas 
militar. Maaari nang ibimbin ang 
sinuman nang mahigit sa tatlong 


Wala anumang pagtatangka si Arroyo 
na itago ang tunay na intensyon sa 
pagpapalit sa konstitusyon--ang 
patuloy na maghari, umangkin ng 
labis na kapangyarihan, mapag-ibayo 
ang panunupil sa mamamayan at 
lubusang ihain sa mga imperyalista 
ang yaman at dangal ng bansa. 


araw kahit walang nakasampang 
kaso. 

Alay sa imperyalista. Sa pag- 
susulong ng "cha-cha," o sa anupa- 
mang naisin ng gubyerno, walang 
rekisitong mas mahalaga pa sa bas- 
bas ng imperyalismong US. Para 
rito, tinitiyak ng rehimeng Arroyo 
na ang itinutulak na konstitusyon 
ay ikasisiya ng amo nito. 

Sa ilalim ng panukalang konsti- 
tusyon, lulubusin na ang liberalisa- 
syon ng ekonomya alinsunod sa im- 
peryalistang "globalisasyon." Pa- 
payagan na ang mga dayuhan na 
mag-ari ng mga lupain at mga es- 
tratehikong industriya sa Pilipinas 
at makinabang sa likas na yaman 
ng bansa. Sa ilalim ng konstitu- 
syong 1987, limitado sa 40% ang 
pinahihintulutang sapi ng mga da- 
yuhan sa gayong mga industriya. 

Aalisin na ang solong karapa- 
tan ng mga Pilipino sa pag-aari ng 
mga kumpanya sa mga pampubli- 
kong yutilidad, masmidya at priba- 
dong edukasyon. Bibigyan na ng 
prangkisa ang mga korporasyong 
dayuhan na magnegosyo sa natu- 
rang mga larangan. 

Wala na ring anumang banggit 
ang itinutulak na konstitusyon 
hinggil sa pagbabawal sa pagtata- 
yo ng mga dayuhang base militar 
at sa pagpasok ng mga dayuhang 
tropa at armas nukleyar sa bansa. 
Pabubweluhin na nang husto ang 
dayuhang interbensyong militar na 
aayon sa militaristang pagtatang- 
gol ng US sa dominasyon nito sa 
daigdig. ABI 

Protesta laban sa "cha-cha" at kay Arroyo 


arahas na binuwag ng mga 
Meere ng Western Police 

District ang mapayapang 
martsa ng libu-libong myembro ng 
mga progresibong organisasyon at 
mga indibidwal nitong Abril 6 sa 
Mendiola, malapit sa Malakanyang. 
Ito ay matapos ilang beses na 
tangkaing pigilan ng mga pulis ang 
kanilang martsa na sinimulan sa 
Simbahang Sto. Domingo sa Que- 
zon City. Isinagawa ang pagkilos 
upang tutulan ang pakanang "cha- 
cha" ni Gloria Arroyo at ipana- 
wagan ang pagpapatalsik sa kanya. 
Anang mga nagprotesta, di tulad 
ng Prime Minister ng Thailand na si 
Thaksin Shinawatra na kusang 
nagbitiw sa pwesto noong Abril 4 
matapos ang malawakang mga 
protesta sa korapsyon ng kanyang 
rehimen, ginagamit ni Arroyo ang 
"cha-cha" para patuloy na mang- 
unyapit sa poder. 

Samantala, inilunsad ng limang 
senador noong Abril 5 ang "Gloria 
Resign Movement." Ayon kina Sen. 
Franklin Drilon, Aquilino Pimentel, 
Francis Pangilinan, Consuelo "Jam- 
by" Madrigal at Panfilo Lacson, ma- 
kikipag-ugnayan sila sa mga insti- 
tusyon at organisasyon ng mama- 
mayan upang ikampanya sa buong 
bansa ang pagpapabitiw kay Arro- 
yo. Ipinapanukala nila ang paglu- 
lunsad ng snap election sa Hulyo 
para maghalal ng bagong presiden- 
te. 

Bago ito, muling inilunsad ng 
Bayan at ng People's Movement 
against Arroyo's Charter Change 
(People's March) ang kampanya ng 
pagpapapirma laban sa "cha-cha" 
at para sa kagyat na pagbibitiw ni 
Arroyo bilang presidente. Nabuo 
ang People's March noong Pebrero 
sa pamumuno ni dating Bise 
Presidente Teofisto Guingona. Na- 
kaipon noong Abril 3 ng 2,000 
lagda ang Bayan sa loob lamang 

ng dalawang oras sa isang mata- 
ong lugar sa Metro Manila, patu- 
nay ng tindi ng pagkamuhi ng ma- 
mamayan kay Arroyo at kanyang 
mga maniobra para makapanatili 
sa poder. 

Sa iba't ibang bahagi ng bansa 
ngayon, dumarami pang ordinar- 
yong mamamayan ang pumipirma 
sa petisyon ng Bayan at People's 
March. Marami ring indibidwal at 
grupo na noo'y tahimik lamang o 
di kaya'y kumakampi pa sa rehi- 
men ang ngayo'y napilitan na ring 
magpahayag ng pagkadismaya sa 
garapalang pagmamaniobra ni 
Arroyo. 

Sa Kongreso, kumilos ang mga 
kontra-Arroyong kongresista upang 
tiyakin na hindi magtatagumpay 
ang pagpapalusot ni Arroyo ng 
"cha-cha" rito. Nagsampa sila ng 
kaso upang ipadeklarang iligal ang 
pangangalap ng pirma ng Sigaw ng 
Bayan. 

Umabot sa 51 kongresista ang 
pumirma noong Marso 29 sa pa- 
nukala laban sa pagsasanib ng 
Senado at Kongreso at paggawad 
rito ng kapangyarihan bilang 


"constituent assembly" na pagbo- 
tohan ang mga panukalang amyen- 
da sa saligang batas. Bago ito, 
nagpasa na rin ang Senado noong 
Marso 21 ng resolusyong naggigi- 
it ng hiwalay na pagboto ng dala- 
wang kapulungan sa usapin ng 
"cha-cha. " 

Malaon nang ipinapakana nina 
Arroyo at House Speaker Jose de 
Venecia na pagsanibin ang Senado 
at Kongreso upang lunurin ng pro- 
Arroyong mayorya sa Kongreso sa 
botohan ang anumang pagtutol ng 
Senado sa "cha-cha." Subalit dahil 
sa pagtutol ngayon ng 51 kongre- 
sista, 183 kongresista na lamang 
ang natitirang kakampi ng kam- 
pong Arroyo sa usapin ng "cha- 
cha," kapos sa kinakailangang 195 
na boto o 2/3 ng kabuuang bilang 
ng Senado at Kongreso para itulak 
ang anumang amyenda sa konstitu- 
syon. Posibleng maunsyami pa rin 
ang mga plano ng kampong Arroyo 
na maitulak ang "cha-cha" kahit sa 
pinagsanib na kapulungan, mali- 
ban kung may masusuhulan ang 
kampong Arroyo sa 51 kongresista 
para bumaligtad. [AB] 


“Madidilim na araw" sa Pilipinas 


Bye nitong Abril 5 sa isang editoryal ng New York Times, isa 
sa mga prominenteng pahayagan ng US, ang pasistang tunguhin 
ng rehimeng Arroyo. Ayon sa naturang editoryal, "nakalimutan na ni 
Arroyo ang mga simulaing nagbigay-inspirasyon sa kilusan para sa 
people power noong 1986." Sa isang antas, sinasalamin ng editoryal 
na pinamagatang "Madidilim na araw para sa demokrasya sa Pilipi- 
nas" ang kasalukuyang pananaw ng imperyalismong US sa tuta ni- 
tong rehimen. Ayon pa sa pahayagan, "binubuhay ni Arroyo ang ma- 
sasamang alaala ng korapsyon ng mga kroni, pandaraya sa eleksyong 
presidensyal at panunupil sa mga kritikal na mamamahayag." Nagba- 
bala ito na hangga't hindi napipigilan ng Kongreso at ng mga korte 
ang papalakas na awtokratikong tendensya ni Arroyo, ilalagay nito 
sa panganib ang demokrasya sa Pilipinas. Bago ito, naglabas naman 
ang New York Times ng isang artikulo kung saan ibinabalita ang kam- 
panya ng panunupil at pananakot ng rehimeng Arroyo sa mga mama- 


mahayag. 


MATATAGUMPAY NA OPENSIBA NG BHB 


Masinggan, iba pang armas nasamsam 
sa ambus sa Masbate 


ISANG kalibre .30 masinggan ang kabilang sa apat na armas 
na nasamsam ng mga Pulang mandirigma sa ilalim ng Jose 
Rapsing Command ng Bagong Hukbong Bayan (BHB) nang 
ambusin nila ang pinagsamang pwersa ng 506th Provincial 
Police Mobile Group, Mandaon Municipal Police Station at 
CAFGU noong Abril 1 sa Milagros, Masbate. 

Nakasamsam din ang mga gerilya ng isang M16, isang 
M14, isang pistolang kalibre .45 at mga bala. Dalawang pulis 
ang napatay at isa pa ang nasugatan. Isa pang pulis ang 
nabihag at pinakawalan kalaunan. Taliwas sa ulat ng kaaway, 
walang natamong kaswalti ang BHB. 

Bago ang labanan, sinalakay ng mga Pulang mandirigma 
ang rantso ng alkalde ng Milagros na si Bernardito Abapo sa 
Sityo Kabuluan, Barangay San Juan. Nakatakas ang katiwala 
ng rantso at nagsumbong sa pulisya sa bayan ng Mandaon, 12 
kilometro ang layo sa naturang rantso. Tinambangan na ng 
BHB sa daan ang mga sumasalakay na pwersa bago pa sila ma- 
kaabot sa rantso. 

Kasabay ng ambus, pinarusahan ng isang tim ng mga 
partisano sa Barangay Malinta, Masbate City si Edwin Corral, 
dating hepe ng pulisya sa bayan ng Milagros. Bantog siya sa 
paglabag sa karapatang-tao. 


5 elemento ng CAFGU nasugatan, 
4 na armas nasamsam sa mga aksyong militar 
sa Southern Mindanao 


MALUBHANG nasugatan ang limang elemento ng CAFGU nang 
tambangan sila ng BHB sa New Corella, Davao del Norte noong 
Abril 1. Bago mangyari ang labanan, nilusob at sinira ng mga 
Pulang mandirigma ang mga kagamitan para sa pagmimina na 
pinangangasiwaan ng isang Ron Wilch sa Purok 2, Barangay 
Mambing, New Corella. Magreresponde sana ang mga elemento 
ng CAFGU sa pinarusahang minahan nang masabugan ng clay- 
more mine ang kanilang sasakyan habang papalabas ito sa ka- 
nilang detatsment. 

Bago ito, apat na armas ang nasamsam ng BHB nang dis- 
armahan ng mga Pulang mandirigma nitong Marso 23 ang mga 
gwardya ng Marsman, isang kumpanya sa Upper Gisok, Mawab, 
Compostela Valley na nag-eeksport ng saging. Ang reyd ay ak- 
syong pamarusa rin ng BHB sa kumpanya dahil sa matagal na 
nitong pang-aabuso sa mga manggagawa rito, sa panghaharas 
sa mga komunidad sa paligid ng plantasyon at sa aktibong pa- 
pel nito sa mga kontra-rebolusyonaryong operasyong militar. 

Isang M14, isang M16 at dalawang shotgun ang nasamsam 
sa tatlong-minutong reyd na naisagawa nang walang putok. 
Bukod pa ito sa 10 rifle grenade, isang radyong VHF at mga 
bala. 

BHB, naglunsad ng mga armadong 
aksyon sa Western Mindanao 


TINANGKA ng isang 14-kataong commando 
team ng 14th Division Reconnaissance Com- 
pany (DRC) na manmanan at atakehin ang 
isang nakahimpil na yunit ng BHB sa Barangay 
Siolan, Kabasalan, Zamboanga Sibugay mga 
alas-11 ng umaga noong Marso 20, subalit ang 
yunit ng kaaway ang nakatamo ng mga kaswal- 
ti. Ayon sa ulat ng BHB-Front Feliciano, tat- 
long sundalo ang napatay at dalawa ang nasu- 
gatan sa labanang tumagal nang 30 minuto. 

Bago ito, hinaras ng isang tim ng BHB 
ang 14-kataong tim ng Philippine Army at 
CAFGU bandang hatinggabi sa Barangay Ti- 
guha, Lapuyan, Zamboanga del Sur noong 
Marso 15. Dalawang elemento ng CAFGU ang 
napatay, ayon sa panimulang mga ulat. 

Samantala, ayon sa pinakahuling mga 
ulat mula sa BHB sa Western Mindanao, si- 
yam na armas ang nasamsam sa walong-mi- 
nutong walang putok na reyd sa istasyon ng 
pulis sa Sapang Dalaga, Misamis Occidental 
noong hapon ng Marso 20. Kinabibilangan 
ito ng apat na M16, isang shotgun at apat 
na maiigsing baril (isang .45, isang super 
.38, isang 9 mm at isang .38). Bukod pa ito 
sa mga bala at iba pang kagamitang militar. 
Unang naiulat sa isyung Marso 21 ng AB na 
limang M16 ang nasamsan sa reyd. 

Walang kaswalti ang BHB sa mga laba- 
nang ito. 


Isang M16 nasamsam ng BHB 
sa Northern Samar 


ISANG M16 ang nasamsam ng isang tim ng 
Rodante Urtal Command ng BHB sa Northern 
Samar sa operasyong isnayping nito laban 
sa mga elemento ng 20th IB sa Sityo Danao, 
Barangay Dawo, Oquindo District, Calbayog 
City noong Pebrero 23. Bukod pa ito sa na- 
kumpiskang 250 bala, isang cellphone at 
isang bakpak. Isa ring sundalo ang napatay 
at isa pa ang nasugatan. Kasalukuyang nag- 
lulunsad ng operasyon ang 20th IB sa hang- 
ganan ng Catarman at Bobon sa Northern 
Samar at Calbayog City, Samar nang sila'y 
isnaypin ng mga Pulang mandirigma. Ligtas 
na nakaatras ang BHB nang walang kaswalti. 

MATATAGUMPAY NA OPENSIBA NG BHB Mr 


Opensiba ng AFP sa IC 


igo ang todo-todong opensi- 
B:: ng pasistang AFP laban sa 

Bagong Hukbong Bayan 
(BHB) sa Ilocos-Cordillera Region 
nitong Marso. Di bababa sa 14 na 
sundalo ang napatay at walo ang 
nasugatan sa tatlong labanang 
naganap sa hangganan ng Abra, 
Mountain Province at Ilocos Sur 
noong Marso 15, 18 at 24. Sa kabi- 
lang banda, limang gerilya ng BHB 
ang di malubhang nasugatan. 

Isang laking-brigadang opera- 
syon ang inilunsad ng 5th ID mula 
Marso 11 hanggang 28 sa mga ba- 
yan ng Tubo, Abra, Besao, Moun- 
tain Province: at Quirino at Cervan- 
tes sa Ilocos Sur. Kasabay nito, 
nag-operasyon din ang kaaway sa 
mga bayan ng Sagada, Bauko, Bon- 
toc at Sadanga sa Mountain Pro- 
vince. Sangkot sa mga malawakang 
operasyong ito ang buong 41st IB, 
50th IB at 54th IB at isang kum- 
panya ng 21st IB. 

Nasentro ang mga labanan sa 
mga bulubunduking bahagi ng 
bayan ng Tubo sa timog Abra kung 
saan kumikilos ang Agustin Begna- 
len Command. 

Ang unang labanan noong Mar- 


(Ka 
LA 


HUG 


N 


so 15 ay naganap sa Mt. Mogao na 
matatagpuan sa hangganan ng 
Tubo, Besao at Quirino. Ilang araw 
bago ito, sa tulong ng mamamayan 
sa lugar ay nasubaybayan na ng 
mga mandirigma ang presensya at 
direksyon ng mga pasistang sunda- 
lo. Napag-alaman na planong ak- 
yatin ng isang grupo ng mga 
sundalo ang Mt. Mogao samanta- 
lang may iba pang grupong aakyat 
din sa kalapit na Mt. Tabbak. Pag- 
sapit ng March 14, tumulak ang 


4 sundalo patay, 2 sugatan 
sa mga armadong aksyon ng BHB sa ICR 


APAT na sundalo ang napatay at dalawa ang nasugatan sa dalawang 
magkahiwalay na armadong aksyon ng BHB sa Abra at Mountain 


Province ngayong Marso. 


Sa Abra, tatlong sundalo ang napatay at isa ang nasugatan nang 
ambusin sila ng isang iskwad ng mga Pulang mandirigma sa Sityo 


Kinkinta, Barangay Bazar, Sallapadan sa hilagang bahagi ng prubin- 
sya noong umaga ng Marso 29. 

Bago ito, isang sundalo ang napatay at isa pa ang nasugatan 
nang isnaypin ng mga Pulang mandirigma ang mga nag-ooperasyong 
tropang militar sa Lalangnan Ridge, Bontoc, Mountain Province no- 
ong umaga ng Marso 19. 

Walang natamong pinsala ang BHB sa dalawang labanan. 

isang tim ng BHB para dikitan at 
subaybayan ang kaaway na nasa 


paanan ng Mt. Mogao habang 
buong araw at gabi na nakapakat 
naman ang ibang pwersa sa dasdas 
na dadaanan ng kaaway paakyat sa 
Mt. Tabbak. 

Tuluy-tuloy na nagmaniobra 
ang mga mandirigma upang paka- 
tan ang mga daan sa paanan ng 
Mt. Mogao. Alas-8:30 ng umaga ng 
Marso 15, isang apat-kataong tim 
ng mga Pulang mandirigma ang 
umahon sa tuktok ng Mt. Mogao 
para unahan ang kaaway na tinan- 
tyang papakat doon. Sabay na bu- 
mira ang mga tim ng BHB sa tuktok 
at baba ng bundok sa umaakyat na 
nakapilang mga sundalo. Sa unang 
bugso pa lamang ay agad na nabu- 
wal ang limang elemento ng AFP. 
Isang kasama naman na nakapakat 
sa tuktok ng Mt. Mogao ang nasu- 
gatan. Agad na umatras ang tim ng 
BHB. 

Samantala, nagmaniobra ang 
iba pang tim ng BHB mula sa pa- 
anan ng Mt. Mogao upang dikitan 
ang umaakyat na mga sundalo. Un- 
ti-unting dumikit ang isang tim ng 

BHB sa bandang kanan kung saan 
nakapwesto ang kumander ng mga 
sundalo habang ang isa pang apat- 
kataong tim ay unti-unting dumikit 
mula sa bandang kaliwa. Tinamaan 
at napatay ng unang tim ang ku- 
mander ng sumasalakay na mga 
sundalo. Habang dumidikit naman 
ang tim sa bandang kaliwa, nama- 
taan ito at binira ng kaaway. Dala- 
wang kasama ang nasugatan, kaya 
umatras muna ang tim na ito. 
Upang ikober ang mga nagma- 
maniobrang tim ng BHB, tuluy- 
tuloy na nagpaputok ang mga is- 
nayper ng BHB mula sa paanan ng 
Mt. Mogao. Tumagal ang mga pag- 
mamaniobra at putukan hanggang 
1:30 ng hapon. Walo ang napatay 
sa hanay ng AFP sa labanang ito, 
habang lima sa kanila ang nasuga- 
tan. Bandang alas-3 ng hapon ay 
umatras na ang mga tim ng BHB 
na nakapakat sa paanan ng Mt. 
Mogao. Pagsapit ng gabi, ligtas 
ding naiatras ang mga kasamang 
nasugatan. Bandang alas-7, nag- 
pakat ng dalawang iskwad sa pa- 
anan ng Mt. Tabbak upang aba- 
ngan ang platun ng AFP na tinan- 
tyang magtatangka muling umak- 


Si Kasamang Wilfredo Valencia 


indi mabubura sa isip ng 
Hre kasama at mamama- 
yang Pilipino xm 
ang alaala ni Kasa- 3 
mang Wilfredo Va- R 
lencia, batikang ku- 
mander ng Bagong 
Hukbong Bayan at 
lider ng Partido 


yat dito. Samantala, nakarating 
ang mga sundalo sa tuktok ng Mt. 
Mogao. 

Mula umaga pa lamang ng 
Marso 16, tuluy-tuloy na nagpapu- 
tok ng mortar ang mga elemento 
ng AFP. Bandang 1:30 ng hapon, 
sumaklolo sa mga sundalo ang da- 
lawang Huey at dalawang MG520 
na helikopter na nag-istraping at 
nambomba hanggang alas-4 ng 
hapon. Pinaputukan din ang mga 
ito ng mga mandirigma. Pabalik- 
balik ang mga Huey sa Mt. Mogao 
hanggang kinabukasan para haku- 
tin ang mga patay at sugatang 
sundalo. 

Tuluy-tuloy na nambomba at 
nag-istraping ang mga helikopter 
sa paligid ng Mt. Mogao habang 
nagpapaputok ng mga mortar ang 
mga sundalong nanatiling naka- 
pwesto sa tuktok ng burol. Habang 
abala ang mga sundalo sa pambo- 
bomba, pumakat ang mga mandi- 
rigma sa rutang tinantya nilang da- 
daanan ng mga sundalo sa kanilang 
pag-atras. Bumaba rin mula sa tuk- 
tok ng Mt. Mogao ang mga sundalo 
noong umaga ng Marso 17 pero tu- 
migil nang 100 metro mula sa kina- 


Komunista ng Pilipinas. Ang halos 
tatlong dekadang paninilbihan sa 
mamamayan ni Kasamang Wilfre- 
do--Ka Vox, Ka Bomi, Ka Moi o Ka 
Loli--ay nagwakas noong Marso 
27, 2003, ngunit patuloy 
siyang nagsisilbing 
inspirasyon sa 
NY pagsusulong ng 
à rebolusyonar- 
yong pakikibaka. 


k f INNS a 
A AHE Al ND Ibinuhos ni Ka Bo- 
HR AH È HE ; 
NAVAN Iak SLLLA L mi ang kan- 
1 Da N yang lakas 
N a ali E f i 
NTA pa agas at talino, pawis, 


luha at dugo pa- 
ON ra maglingkod 
N, sa bayan at sa re- 


lalagyan ng mga kasama at doon 
nagpagabi. 

Madaling araw ng Marso 18, na- 
kaengkwentro ng BHB ang mga 
sundalong paakyat sa Mt. Tabbak. 
Tumagal ang putukan nang mahigit 
isang oras. Apat na sundalo ang 
napatay at mahigit dalawa ang na- 
sugatan sa labanang ito. Dalawang 
kasama naman ang nasugatan at 
ligtas na naiatras. Muli, naging pa- 
ngunahing pansalag ng mga sunda- 
lo ang pagpapaputok ng mortar. 
Muling bumalik ang mga helikopter 
at nag-istraping sa lugar noong 
Marso 20 at 21. 

Naganap ang pangatlong laba- 
nan noong alas-9 ng umaga ng 
Marso 24 nang madikitan ng isang 
tim ng BHB ang nagpapahingang 
50-kataong grupo ng mga sundalo 
sa tagaytay sa pagitan ng Mt. Tab- 
bak at kalapit din nitong burol ng 
Tawang. Agad pinaputukan ng BHB 
ang tropa. Napatay noon din ang 
dalawang sundalo at nasugatan 
ang isa pa. Umatras paakyat sa 
bundok ang mga sundalo. Tuluy- 
tuloy na ang kanilang pag-atras 
hanggang sa makalabas sila sa 
Tubo noong Marso 28. [AB] 


bolusyon. Nagmula siya sa isang 
pamilyang magsasaka sa Amulong, 
Cagayan. Dahil sa angking talino, 
naging iskolar siya at nagtapos na 
cum laude sa Philippine Women's 
University kung saan siya nag-aral 
ng social work. Naging aktibista 
siya noong 1975 at naging kasapi 
ng Partido noong 1977. Sumapi 
siya sa BHB sa Cagayan Valley 
noong 1980 at doo'y nagsilbi nang 
23 taon. 

Mahirap ang kalagayan ng re- 
bolusyonaryong kilusan sa Cagayan 
nang unang kumilos doon si Ka 
Bomi. Noong unang mga taon ng 
dekada 1980, nabuwag ang mga 
konsolidadong baryo sa silangang 

Cagayan. Naging kalihim siya ng 
East Cagayan Front noong 1983 at 
hinarap nila ang matinding mga 
atake ng kaaway at ang pagtatayo 
ng pasistang berdugong si Col. Ro- 
dolfo Aguinaldo ng mga death 
squad laban sa rebolusyonaryong 
masa. 

Bilang pagwawasto sa tungu- 
hing "pagbukol" sa silangang Caga- 
yan at pag-iwas sa tumitinding 
mga operasyong militar ng kaaway 
doon, nagpalawak sila sa kanlurang 
Cagayan hanggang Ilocos Norte. 
Nakapagbukas sila ng mga bagong 
larangang gerilya sa maraming 
bayan doon. Bumilis ang paglaki at 
marami ang napagtagumpayang 
mga laban doon ng Pulang hukbo. 
Malaki ang naging ambag ni Ka Bo- 
mi sa pagpapalaki ng hukbo tungo 
sa laking batalyon kahit pa bina- 
bagbag na ito noon ng disoryenta- 
syon ng adelantadong regularisa- 
syon at adbenturismong militar na 
pumipinsala noon sa buong rebolu- 
syonaryong kilusan. 

Mula sa Cagayan, naging poli- 
tical commissar siya ng Northern 
Luzon Operational Comand mula 
1987, kagawad ng Northern Luzon 
Commission ng Partido mula 1988, 
at kalihim ng Northern Luzon Ope- 
rational Command-Army-Party Com- 
mittee mula 1989 hanggang 1992. 

Nang simulan ang Ikalawang 
Dakilang Kilusang Pagwawasto 
(IDKP) noong 1992, isa si Ka Bomi 
sa agad na humarap sa pagwawasto 
at nagpuna sa sarili dahil sa naging 
bahagi niya sa pagtataguyod ng 
malakas na umiral noong adelanta- 
dong regularisasyon at adbenturis- 
mong militar. Matibay ang kanyang 
paninindigan sa Partido at rebolu- 
syon. Aniya, "maliwanag sa akin na 
ako'y nagkamali at handang mag- 
wasto." Tinukoy niya ang mga tu- 
nguhing iniluwal at pinalala pa ng 
pagtataguyod niya ng maling linya, 
tulad ng mga di mahusay na estilo 
sa pamumuno, kahirapang maki- 
pagtrabaho sa kolektibo, pakiki- 

tunggali sa ideya, mababaw na 
pagsusuri, sabog na pagtatrabaho, 
kapusukan at liberalismo. Bilang 
bahagi ng kanyang pagwawasto, 
tumulong siya sa mga paglalagom 
ng mga yunit at pagpapaliwanag sa 
mga kamalian sa kasapian ng Parti- 
do, sa hukbo at sa baseng masa. 

Naging kalihim siya ng Komi- 
teng Rehiyon ng Nueva Vizcaya- 
Isabela-Quirino (VIQ) mula 1993 
hanggang 1995. Nang pinagsanib 
ang VIQ at Cagayan-Apayao noong 
1995, tumayo siyang pangalawang 
kalihim ng Komite ng Rehiyon sa 
Hilagang Silangang Luzon. Gumam- 
pan din siya bilang kumander ng 
Regional Operational Command ng 
rehiyon mula 1999 hanggang sa 
pagkasawi niya. Inihalal siya bi- 
lang alternatibong kagawad ng 
Komite Sentral ng PKP sa ika-11 
Plenum nito noong 2002. 

Bumalik siya sa Cagayan noong 
2002-2003, at sa kanyang pamu- 
muno ay napahigpit ang pagkakai- 
sa ng BHB at nabalikan nito ang 
mga matagal nang naiwang bayan 
sa silangan, kabilang ang unang 
mga nakonsolidang lugar sa pru- 
binsya noon pang dekada 1980. 
Malaki ang pasasalamat ng masa 
roon sa pagbalik doon ng hukbong 
bayan na sinundan ng pagsusulong 
ng rebolusyong agraryo at mga 
kampanyang masa, at pagkakamit 
ng mga benepisyo para sa mga 
magsasaka gaya ng pagbaba ng 
tantos ng usura, pagbawas sa pag- 
sasamantalang usurero-komersyan- 
te, pagpapatigil sa malawakang pa- 
ngangamkam ng lupa at paglaban 
sa militarisasyon at mga abusong 
militar. 

Pinamunuan ni Ka Bomi ang 
pangingibabaw sa tunguhing kon- 
serbatismo, pagsusulong at pagta- 
tagumpay ng mga taktikal na open- 
siba at pagpapasigla ng armadong 
pakikibaka sa rehiyon. Malaking tu- 
long ang mga ito sa ilang ulit na 
paglaki ng bilang ng mga Pulang 
mandirigma at pagbubwelo ng re- 


bolusyonaryong kilusan sa rehiyon. 
Tumatag at ibayong lumawak ang 
mga organo ng Pulang kapangyari- 
hang pampulitika ng mamamayan 
sa mga sona at larangang gerilya sa 
rehiyon. 

Maliit na tao si Ka Bomi. Ngu- 
nit dahil sa kagila-gilalas na mga 
kwentong gawa-gawa na rin ng 
militar hinggil sa mga labanang 
nilahukan niya, naging higante 
siya sa isip ng kaaway. Balitang- 
balita na mahusay siya sa digma 
at sa martial arts. Kaya kahit pa 
nasukol na siya sa isang mataong 
lugar sa Baguio City noong 2001, 
takot na takot siyang lapitan ng 
isang kumpanya ng mga militar at 
pulis na pumapalibot sa kanya. 
Tumagal pa nang kalahating oras 
bago siya aktwal na dakpin. Dahil 
sa kanyang determinasyon sa pa- 
kikibaka, pagtangging magpaha- 
wak sa kaaway at metikulosong 
pagpaplano, dalawang ulit niyang 
natakasan ang mga kulungan ng 
kaaway. 

Nang pumanaw siya noong 
2003, halos di mabilang ang mga 
pulong parangal na idinaos ng mga 
magsasaka sa iba't ibang baryong 
kanyang nakilusan. Bukod sa kan- 
yang dedikasyon at katatagan sa 
rebolusyonaryong pakikibaka, di 
mabubura kailanman sa alaala ng 
masa at mga kasama ang mahuhu- 
say na proletaryong aktitud ni Ka 
Bomi: matiyagang magpaliwanag, 
masusing magsuri sa mga usapin, 
masipag mag-aral at gumampan ng 
mga gawain. Sa lahat ng sulok ng 
rehiyon at iba pang lugar na 
naikutan niya, palaging masayang 
naaalala ng mga kasama at nakilala 
niyang masa ang kanyang mainit 
na pakikitungo at masayahing 
halakhak sa lahat ng mga nakaha- 
lubilo niya--sa kapwa niya namu- 
muno, sa mga Pulang mandirigma, 
sa lahat ng rebolusyonaryo at ma- 
sang nakasama at pinaglingkuran 
niya nang buung-buo at walang 
pasubali. [AB] 

KP SA IBAYONG DAGAT 


France, niyayanig ng malawakang protesta 


ambuhalang mga kilos-pro- 
Ds at welga ang sunud- 

sunod na yumanig sa France 
nitong nakaraang tatlong linggo. 
Milyun-milyong kabataan at mang- 
gagawa ang sama-samang kumilos 
upang tutulan ang Contrat Pre- 
miere Embauche (CPE o Kontrata sa 
Unang Empleyo) na isinabatas sa 
France ng gubyerno ni Prime Minis- 
ter Dominique de Villepin. 

Ang CBE ay nagbibigay sa mga 
nag-eempleyo ng karapatang mag- 
tanggal sa trabaho ng mga mang- 
gagawang mababa sa 26 na taong 
gulang anumang oras at nang wa- 
lang anumang kinakailangang pa- 
liwanag sa loob ng unang dalawang 
taon ng pagtatrabaho nila. 

Binabaligtad nito ang batas sa 
France na kumikilala sa karapatan 
ng mga manggagawa na maging 
permanente makaraan ang isa hang- 
gang tatlong buwang pagtatrabaho. 
Tinitibag nito ang mga karapatang 
ipinagtagumpay ng kilusang pagga- 
wa di lamang sa France kundi sa 
Europe at sa buong daigdig, kabi- 
lang ang European Social Charter na 
nagbabawal sa di makatarungang 
pagtatanggal ng manggagawa, at 
ang mga proteksyong nakasaad sa 
International Labour Convention. 

Pilit na pinalalabas ni De Ville- 
pin na ang CPE ang lulutas sa patu- 
loy na lumalaking problema ng dis- 
empleyo sa France, laluna sa hanay 
ng kabataan. Umaabot sa 23% sa 
buong France, at hanggang 40% sa 
pinakamahihirap na bayan nito ang 
walang trabaho. Ngunit hindi nilulu- 
tas ng CPE ang disempleyo dahil 
wala naman itong idinadagdag sa 
empleyo. Pinadadalas lamang nito 
ang tanggalan at pagpapalit-palit 
ng mga manggagawa, bagay na higit 
na umaabuso at umaapi sa kanila. 

Dagdag sa CPE, itinutulak din 

N 


ng gubyernong De Villepin ang mga 


kontra-manggagawa at kontra- 
kabataang batas. Kabilang dito ang 
pagpapaaprentis sa mga batang 14 
na taong gulang pa lamang, ang 
pagpapatrabaho sa gabi sa mga 
batang 15 taong gulang lamang at 
pagsususpinde sa mga panlipunang 
ayuda para sa mga pamilyang may 
mahigit tatlong anak kapag ang 
mga anak ay tumigil sa pag-aaral. 

Nitong Abril 4 at 5, umabot sa 
3.1 milyong mamamayan ang luma- 
hok sa mahigit 200 demonstrasyon 
sa buong bansa, kabilang ang 
700,000 nagtipon sa Paris, kabise- 
ra ng France. 

Bago ito, tatlong milyon ang 
humugos sa mga lansangan ng 
France sa 36-oras na pangkalaha- 
tang welgang nagsimula noong 
Marso 28. Sumiklab ang mga kilos 
protesta sa mahigit 250 lunsod at 
bayan ng bansa. Nangatigil ang 
mga tren sa buong France dahil sa 
pagsama ng mga manggagawa sa 


transportasyon. Nagsisara ang ma- 
raming paaralan, mga kumpanyang 
nagbibigay ng mga serbisyong 
pampubliko, bangko, mga upisina 
ng gubyerno at maging ang mga is- 
tasyon ng radyo at telebisyon dahil 
sa pagsali ng mga manggagawa 
rito sa mga dambuhalang demons- 
trasyon. Mahigit 400 nang demons- 
trador ang inaresto ng mga pulis. 
Sa desperasyong apulain ang 
apoy ng galit ng mamamayan ng 
France, ipinapangako ni Pres. Jacques 
Chirac na aamyendahan ang batas— 
sa halip na dalawang taon, gagawing 
aplikable ang CBE sa loob lamang ng 
unang taon ng pag-eempleyo at oob- 
ligahin ang nag-eempleyo na magpa- 
liwanag sa dahilan ng pagtatanggal. 
Subalit ito ay tinanggihan ng mga 
nagpoprotestang kabataan at mga 
manggagawa na naggigiit sa tulu- 
yang pagbabasura sa CPE. 
Binigyan nila ang gubyerno ng 
hanggang Abril 15 na lamang para 
bawiin ang CBE. ABI 

SA IBAYONG DAGAT KP 
Milyun-milyon nagrali sa US laban sa mapaniil 
na batas kontra sa mga dayong manggagawa 


iyanig kamakailan ang US ng 
INE demonstrasyon 

bilang reaksyon sa ipinapa- 
nukalang batas laban sa milyun- 
milyong mga imigrante'. Tinututu- 
lan nila ang malupit na panuka- 
lang "Border Protection, Anti- Æ 


gration Control Act" (House |) 
Resolution 4437) na ipinasa 
na sa Kongreso ng US. 
Kasalukuyan ding pi- 
nagdedebatihan sa 
Senado ng US ang 
sarili nitong pa- 
nukala hinggil sa 
mga imigrante. 
Batas kontra-imi- $ 
grante. Ang House Re- Mm 
solution 4437 ay itinu- Bk 
turing na isa sa pinaka- W 


grante. ! 

Itinuturing nitong 
kriminal ang mga di do- 
kumentadong imigrante sa 
US. Gagawaran nito ng mas 
mabibigat na parusa ang 
mga mahuhuling dayong mangga- 
gawang gumagamit ng pekeng pa- 
peles para makapagtrabaho, ga- 
yundin ang mga taong nag-eem- 
pleyo, kumakanlong o tumutulong 
sa kanila para magkaroon ng ligal 
na katayuan. Ipagbabawal ng ba- 
tas ang pagbibigay-amnestiya sa 
mga iligal na imigrante at awto- 
matiko silang ipatatapon pabalik 
sa bansang kanilang pinagmulan. 

Kasabay ng hiwalay na panuka- 
lang magtayo ng 3,200-kilome- 
trong pader sa hangganan ng US at 
Mexico, nais ng HR 4437 na lalong 
pahigpitin pa ang militarisasyon sa 
mga hangganan. Mula 1994, mahi- 

SN 
SSN 


git 4,000 katao na ang napatay da- 
hil sa pagtatangkang tawirin ito. 
Nais ng panukalang batas na ang 
lahat ng imigrante na madadakip 
na pumapasok sa US nang walang 

kaukulang papeles ay ipakulong 
hangga't hindi nareresolba ang 


NN kanilang mga kaso. 


| Tinatayang taun-taon ay 
umaabot sa 500,000 ang di do- 
kumentadong pumapasok sa 


IN US. Sa kabuuan, may mahi- 


git 50 milyon do- 
kumentadong mga 
imigrante sa US at 
may 12 milyon 
pang di doku- 
mentado. Sa mga 
di dokumentado, 
70% ay Mexican at uma- 


EA 
1G 
WAN abot sa 500,000- 


1,000,000 ang Pilipino. 
i V Konsentrado ang mga di 
IH dokumentadong Mexican 
A at Pilipino sa mga estado sa 
West Coast ng US, tulad ng 
California. Kilala sila sa ta- 
guring "tago nang tago" 
(TNT) dahil pinaghahanap 
sila ng mga pulis ng immigration at 
nanganganib na mahuli at maparu- 
sahan. 

Mga pagkilos ng mga imi- 
grante. Pinakamalaki sa serye ng 


mga protestang ito ang dambuha- 
lang martsa-rali sa Los Angeles, 
California nitong Marso 25 kung 
saan mahigit isang milyon katao 
mula sa hilaga at katimugang ba- 
hagi ng estado ang naglakad nang 
limang oras sa mga mayor na kal- 
sada ng syudad at nagtipon sa 
sentro nito. Dinaluhan ito ng mga 
Mexican at iba pang mga tubong 
Latin America, bukod sa mga Pili- 
pino, Koreano at iba pang Asian- 
American. 

Kabilang sa mga organisasyong 
lumahok sa rali ang Act Now to Stop 
War and End Racism (ANSWER), ang 
Alliance for a Just and Lasting 
Peace in the Philippines (AJLPP), 
Bayan-USA, Pesante-USA, Central 
Los Angeles Farmers' Coalition at iba 
pang progresibong organisasyon. 

Dambuhalang mga demonstra- 
syon din ang idinaos sa mga estado 
ng Georgia, Arizona at Minnesota 
sa araw ding iyon. 

Nitong Abril 2, daan-daang libo 
rin ang nagrali sa sentro ng New 
York City upang batikusin ang HR 
4437. Umabot sa halos isa't kala- 
hating kilometro ng mga kalsada 
ang pinuno ng mga demonstrador 
dala-dala ang bandila ng iba't 
ibang bansang kanilang pinagmu- 
lan. 


1 Ang mga imigrante ay mga residenteng dayuhan na permanenteng nani- 
nirahan o gustong permanente nang manirahan sa ibang bansa kaiba sa 
mga migrante na pansamantala lamang naninirahan doon, karaniwan da- 
hil sa empleyo. Ang kasaysayan ng paggawa ng US ay sa kalakhan kasay- 
sayan ng imigrasyon, mula sa pagbubukas ng mga plantasyon, paglalatag 
ng mga riles ng tren hanggang sa pagtatayo ng mga modernong industriya. 
Sa ngayon, may seksyon ng mga imigrante na propesyunal at gumagampan 
ng mga panggitnang uri ng trabaho, pero ang mas marami sa kanila ay na- 
sa mga pagawaan. Marami-rami ang namamasukan sa mga iligal na paga- 
waan o sa namamasukan bilang katulong sa bahay, at tumatanggap ng 
napakababang sahod. 

Sm PANANALANTA NG PASISTANG ESTADO 


Mga paglabag sa karapatang-tao 


alang humpay ang pagtar- 
Wa: ng mga death squad sa 
mga lider at myembro ng 


mga progresibong organisasyon. 

Pinaslang nitong madaling 
araw ng Abril 5 sa kanyang bahay 
sa Anoling, Rosario, Agusan del Sur 
si Lorenzo Cervantes, myembro ng 
Bayan Muna. 

Bago ito, dinukot ng mga ele- 
mento ng 70th IB sa Barangay Ba- 
lete, Tarlac City noong Abril 3 si 
Ronald Intal, lider ng Samahan ng 
mga Kabataang Demokratiko sa 
Asyenda Luisita. Hanggang ngayon 
ay hindi pa rin inililitaw si Intal. 

Hinuli naman at ininterogeyt 
ng militar nang ilang oras noong 
Abril 2 si Marcial Pilar, myembro ng 
Anakpawis at residente rin ng 
Barangay Balete. 

Sa Northern Samar at Isabela, 
pinaulanan ng bala subalit nakalig- 
tas sa kamatayan ang tatlong pro- 
gresibong lider nitong Marso. 

Pinagbabaril noong gabi ng 
Marso 22 sa kanyang bahay si Wal- 
ter Pahimnayan, municipal coordi- 
nator ng Bayan Muna sa Mondra- 
gon, Northern Samar. Tinamaan sa 
likod at tiyan si Pahimnayan at 
kasalukuyan siyang nasa ospital. 

Bago ito, pinagbabaril din ng 
mga myembro ng death squad su- 
balit di tinamaan si Dr. Bartolome 
Resuello, dating vice chairman ng 
Bayan Muna sa prubinsya. Nakasa- 
kay si Resuello sa kanyang motor- 


siklo papauwi sa Catarman, kabise- 
ra ng Northern Samar nang paula- 
nan siya ng bala sa Barangay Doña 
Lucia, Mondragon. 

Pinagtangkaan noong Marso 11 
ang buhay ni Elena Mendiola, 
secretary-general ng Bayan Muna sa 
Isabela. Naghahawan ng lupang ta- 
tamnan ng gulay si Mendiola mala- 
pit sa kanyang bahay sa Barangay 
Narra, Echague nang paputukan 
siya ng dalawang lalaking nakamo- 
torsiklo. May 13 tama ng bala ang 
pader na malapit kay Mendiola. 

Sa Cagayan, laganap ang haras- 
ment at pang-aaresto sa mga sibil- 
yang inaakusahang myembro o ta- 
gasuporta ng rebolusyonaryong ki- 
lusan. 

Pinaputukan at dinakip ng 
magkasanib na pwersa ng 17th IB 
AFP at PNP-Baggao ang magkapit- 
bahay na sina Barangay Kagawad 
Camilo Jacqiuas at Edgar Jacquias 
Antolin noong Marso 18 sa Baran- 
gay Sta. Margarita, Baggao, Caga- 
yan. Pinagbibintangan ng militar 
at pulisya na mga Pulang mandirig- 
ma ang dalawa. Isinasangkot si 
Antolin sa naganap na reyd ng BHB 
sa istasyon ng pulisya sa Bayba- 
yog, Alcala, Cagayan noong Marso 
9, dahil lamang kahawig ng kan- 
yang van ang sasakyang ginamit ng 
mga Pulang mandirigma. Kinumpis- 
ka rin ng mga sundalo at pulis ang 
van ng mga Antolin na naglalaman 
ng stereo, tatlong reserbang gu- 


long, pitaka, ATM card at samutsa- 
ring personal na gamit ng pamilya. 
Pareho ngayong nakapiit sina 
Jacquias at Antolin at sinampahan 
ng kasong rebelyon 

Ilang araw bago ito, kinasuhan 
din ng PNP-Baggao ng robbery in 
band ang anim na magsasaka mula 
sa Barangay Caruppian, Baggao 
dahil sa paratang na kasangkot sila 
sa reyd sa safehouse ng 17th IB. 
Nireyd ng BHB ang naturang safe- 
house sa loob ng compound ng 
isang komersyante-usurero sa San 
Jose, Baggao noong Enero. 

Samantala, paparami ang mga 
kaso ng mga pagpaslang ng mga 
manggagawa, unyonista at tagasu- 
porta ng mga unyon. 

Ayon sa Center for Trade Union 
and Human Rights (CTUHR), naka- 
pagtala ng 21 kaso ng pamamaslang 
sa sektor ng paggawa mula Setyem- 
bre 21, 2005 hanggang Marso 21 
ngayong taon. Wala ni isa sa mga ito 
ang nareresolba hanggang ngayon. 

Bukod sa mga kasong naiulat na 
sa AB, kabilang sa mga pinaslang 
sina Armando Leabres ng National 
Electrification Administration-Nue- 
va Ecija na natagpuang patay noong 
Enero 11; Roberto de la Cruz, board 
member ng Workers of Tritran Union 
(WTU): Crisanto Teodoro, board 
member ng United Luisita Workers 
Union: at Jensen Cristobal na isa 
pang tagasuporta ng paggawa na 
pinaslang noong Pebrero 18. ABI 


Mga isinaling akdang Marxista-Leninista, inilabas ng PKP 


INIANUNSYO ng Pambansang Kawanihan sa Pagsa- 
salin-Pambansang Kagawaran sa Edukasyon (Paked) 
ng Partido Komunista ng Pilipinas na inilabas na 


nito ang mga klasikong akdang Marxista-Lenista na 
salin sa wikang Pilipino mula sa wikang Ingles. Ka- 
bilang dito ang Kritika sa Syensyang Pang-ekonomya 
ng Sobyet; Mga Pundamental na Prinsipyo ng Eko- 


ito. 


nomyang Pampulitika: Manipesto ng Partido Komu- 
nista; at Estado at Rebolusyon. Kasalukuyan nang 
ipinamamahagi ang bersyong digital (pangkompyu- 
ter) ng naturang mga akda. Kagyat na isusunod ang 
inilimbag na mga kopya. Matatagpuan din sa 
www.philippinerevolution.org ang mga babasahing 

Pandaraya ni Arroyo, patuloy na nabibisto 


KINUMPIRMA ni Comelec Commissioner Resurreccion 
Borra sa imbestigasyon sa Senado nitong Abril 3 na 
naganap ang malawakang dayaan sa eleksyong presi- 
densyal noong 2004. Alinsunod ito sa ebidensya na 
ihinarap sa Senado na kinabibilangan ng mga upisyal 
na kopya ng mga election returns at certificates of can- 
vass mula sa mga presinto ng Mindanao. Pinatunayan 
ng mga eksperto ang napakaraming anomalya sa mga 
dokumento at kinumpirma ang dati nang alam na pag- 
nanakaw ni Arroyo ng halos 1.2 milyong boto mula 


kay Fernando Poe Jr. 

Kasabay nito, kinasuhan ng 16 na kongresista si 
Comelec Commissioner Virgilio Garcillano ng pameme- 
ke ng mga pampublikong dokumento, paglabag sa 
Passport Act at pagsisinungaling. Taliwas sa sinumpa- 
an niyang salaysay sa pagdinig sa Kongreso na hindi 
siya umalis ng bansa sa kasagsagan ng pagkakabun- 
yag ng "Gloria-Garci" tapes, napatunayan na nagpun- 
ta si Garcillano sa Singapore, Middle East at South 
Africa. 


Panggigipit sa masmidya, mariing tinutulan 


MARIING tinutulan ng mga kagawad ng masmidya ang patuloy na 
panggigipit sa kanila ng pasistang rehimeng US-Arroyo. Binalangkas 
nitong Abril 3 ng Amado V. Hernandez Resource Center (AVHRC) ang 
"Writers Manifesto of Unity on Freedom of Expression" na nilagdaan 
ng mga manunulat at mga mamamahayag mula sa iba't ibang organ- 
isasyon, mga publikasyon, mga akademikong institusyon at mga sama- 
han ng mga artista at mga personaheng naninindigan para sa lubos na 
kalayaan sa pamamahayag. Ayon sa manipesto, "nilalabanan namin 
ang lahat ng porma ng harasment, pagmamanman, kumpiskasyon ng 
materyales, pang-aaresto, detensyon at pamamaslang na ginagawa sa 
ngalan ng pagpoprotekta sa anumang interes na taliwas sa kalayaan 


sa pamamahayag ng isang manunulat." 


Inilabas ang manipesto bunsod ng pagpapasara nitong Marso 26 sa 
"Ang Buhay Manggagawa," isang lingguhang programa sa radyo na 11 
taon nang nagsasahimpapawid sa DzRJ. Bago ito, ipinatigil din ng 
DzRJ ang premyadong programang "Ngayon na, Bayan." Parehong 
kritikal sa rehimeng Arroyo ang dalawang programa at nagtataguyod 
sa interes ng masang anakpawis at malawak na masa ng sambayanan. 

Bago ito, idinawit ni Col. Jerry Jalandoni, bagong hepe ng 303rd 
IBde ang nabuwag na Visayan Daily Courier sa kilusang komunista. Ani 
Jalandoni, plano umano itong ilimbag muli bilang daluyan ng rebolu- 
syonaryong propaganda. Sinabi ito ni Colonel Jalandoni ilang araw 
makaraang kundenahin ng masmidya sa Western Visayas ang pagsasa- 
ma sa "order of battle" ng Central Command ng AFP kay Julius 
Mariveles, news director ng dyEZ-Aksyon Radyo-Bacolod ng MBC. Pina- 
ngangambahan ng mga kagawad ng masmidya na hudyat ito sa militar 
at iba pang armadong galamay ng rehimen para isama sila sa mga 


target na kaaway. 


Sama-samang nagpahayag ng pagkakaisa at pagtutol sa kasaluku- 
yang panggigipit sa kalayaang magpahayag sa Western Visayas ang 
"Article 3" Alliance: Negros Press Club: Negros Media Council for Press 
Freedom: Correspondents, Broadcasters and Reporters Association- 
Action News Service (COBRA-ANS): Liga Journalista, Congress of 
Active Media Practitioners; NUJP-Panay, at mga militanteng organi- 


sasyon. 

Anti-Terror Bill, ipinasa 
na sa kongreso 


IPINASA noong gabi ng Abril 4 ng 
mababang kapulungan ng Kongreso 
ang Anti-Terror Bill (ATB), isa sa 
mga matagal nang itinutulak ni 
Gloria Arroyo na panukalang batas. 
Agad itong sinalubong ng pagkun- 
dena ng iba't ibang sektor na na- 
ngangambang magsisilbi itong ka- 
ragdagang instrumento ng panunu- 
pil laban sa mamamayan. 

Dahil sa mali at masyadong 
masaklaw na depinisyon ng tero- 
rismo, gagamitin lamang ang ATB 
na batayan upang ikategoryang 
mga terorista ang mga organisa- 
syong masa, mga nagpoprotesta, 
mga pwersa ng oposisyon at mas- 
midyang kritikal kay Arroyo. Kung 
maisasabatas, inaasahang itutu- 
ring na terorismo ang anumang 
pagkilos na bumabatikos at nana- 
nawagan para sa pagpapatalsik kay 
Arroyo. 

Oras na maaprubahan ito, ga- 
gamitin ni Arroyo ang bagong ba- 
tas laban sa terorismo upang la- 
long pagtibayin ang paggamit niya 
sa mga kapangyarihang pambatas 
militar na sinimulan na niya sa 
pamamagitan ng Proclamation 
1017 at General Order Blg. 5 at 6 at 
patuloy na supilin ang mamamayan 
at tiyakin ang pagpapanatili niya 
sa poder. 

48% gustong patalsikin si Arroyo sa pamamagitan 
ng "people power". SWS 

UMAABOT sa 48% ng mga Pilipino ang nagnanais na patalsikin si Glo- 
ria Arroyo sa pamamagitan ng "people power," ayon sa sarbey ng So- 
cial Weather Stations (SWS) nitong Marso 8-14. Bumaba rin mula 58% 
noong Disyembre tungong 44% ngayong Marso ang nagnanais na mag- 
bitiw si Arroyo. Ibig sabihin ay naungusan na ng "people power" ang 
pagbibitiw bilang pinakapinapaborang opsyon ng mamamayan para 
alisin si Arroyo sa poder. 

Samantala, umaabot sa 45% ang hindi sumasang-ayon sa pagbaba- 
wal ng rehimeng Arroyo sa mga rali noong Pebrero 24, anang SWS. 


PP 1017, kinundena ng Senado 


KINUNDENA ng Senado ang walang pakundangang paglabag ng rehi- 
meng Arroyo sa mga karapatan ng mamamayan at pagpapairal nito ng 
mistulang batas militar sa pamamagitan ng PP 1017. Ayon sa ulat ng 
pinagsanib na komite sa hustisya, karapatang-tao at pampublikong 
serbisyo ng Senado, iligal at di konstitusyunal ang mga pag-aresto ng 
rehimen sa mga kalaban nito sa pulitika, tulad ng Batasan 5 at kay 
Rep. Crispin Beltran. Anito, iligal din ang pagbabawal ng rehimen sa 
pagdaraos ng mga rali at marahas na pagbubuwag ng mga demonstra- 
syon. 

Sa kaugnay na balita, kinundena rin ng Senado ang mga hakbang 
ng rehimen upang busalan ang malayang pamamahayag. Tinawag 
nitong arogante ang rehimen sa pagsasampa nito ng gawa-gawang 
mga kaso at pananakot sa mga kagawad ng midya na kritikal sa 
rehimeng Arroyo. Kabilang dito ang punong patnugot ng The Daily 
Tribune at executive director ng Philippine Council for Investigative 
Journalism na kapwa sinampahan ng kasong inciting to sedition. 


Thaksin ng Thailand, bumaba na sa pwesto 


IPINAGBUNYI ng mamamayan ng Thailand ang deklarasyon ni Prime 
Minister Thaksin Shinawatra nitong Abril 4 na bababa na siya sa pwes- 
to matapos ang halos dalawang buwang mga kilos protesta at panawa- 
gan para sa kanyang pagbibitiw. 

Idineklara ito ni Thaksin dalawang araw pagkalipas ng ipinatawag 
niyang dagling eleksyon ("snap elections") noong Abril 2. Nabigo si 
Thaksin na gamitin ang eleksyong ito upang pagtibayin ang kanyang 
pamumuno matapos bumagsak nang tatlong milyong boto ang nakuha 
ng kanyang partidong Thai Rak Thai mula sa 19 na milyong boto na 
nakuha nito noong nakaraang taon. Dahil sa malawak na panawagang 
boykot, hindi nakakuha ng 20% ng boto ang 38 kandidatong pampar- 
lamento ni Thaksin. Sa Bangkok, kabisera ng Thailand, umabot sa 51% 
ang walang ibinoto, salamin ng malawak na protesta kay Thaksin. 

Sumiklab ang mga protesta sa Thailand nang mabunyag ang pag- 
bebenta ng pamilyang Thaksin sa gubyerno ng Singapore ng 51.9 bil- 
yong halaga ng saping pag-aari nito sa Shin Corp. Conglomerate noong 
katapusan ng Enero. Inaakusahan si Thaksin ng pagpapayaman at pag- 
bebenta ng interes pang-ekonomya ng Thailand sa mga dayuhan. 

Malawakang welga ng mga 
manggagawa, inilunsad sa UK 


MAHIGIT isa't kalahating milyong 
manggagawa sa United Kingdom 
ang naglunsad ng isang araw na 
welga noong Marso 28 para ipagla- 
ban ang kanilang karapatang tu- 
manggap ng karampatang pensyon. 
Reaksyon ito ng mga manggagawa 
sa balak ng gubyernong Blair na 
bawasan nang 1/3 ang pensyon ng 
ilang sektor ng mga manggagawa 
pagretiro nila. Inoobliga rin ang 
mga manggagawa sa sektor pam- 
publiko na tinaguriang support 
staff (mga nagtatrabaho sa mga 
paaralan, kalsada, bahay, mga ka- 
nal, aklatan at bus) na magretiro 
sa edad na 60 taon. 

Samantala, may ibang sektor 
na tatanggap ng dagdag na pen- 
syon at papayagang magretiro sa 
edad na 65 taon. Pinamunuan ang 
welga ng siyam na malalaking 
unyon sa UK, kabilang ang mga 
unyon ng mga kawani sa gubyer- 
no. 


Ika-3 anibersaryo 
ng pagsakop sa Iraq, ginunita 


LIBU-LIBONG mamamayan ang 
naglunsad ng mga kilos protesta 
sa iba't ibang dako ng mundo no- 
ong Marso 18 sa okasyon ng ikat- 
long anibersaryo ng pananalakay 
ng imperyalistang US sa Iraq. Sa 
US, mahigit 500 aksyong protesta 
ang inilunsad sa halos lahat ng 
estado, kung saan umabot sa 
25,000 mamamayan ang lumahok 
sa pinakamalaking raling naidaos. 
Kasabay nito, bumulusok ang po- 
pularidad ni Presidente George W. 
Bush ng US. 

Bukod sa US, naglunsad rin ng 
mga kilos protesta sa Canada at 
United Kingdom at sa mga bansa sa 
Latin America, Middle East, Asia at 
Eastern Europe. 

“Cha-cha:" Pangkapit ni Arroyo sa poder 


alang sinasanto ang rehi- 
Wes Arroyo sa pagtutulak 
nitong palitan ang reaksyu- 


naryong konstitusyon sa lalong ma- 
daling panahon. Para kay Arroyo, 
isang bagong konstitusyon lamang 
ang titiyak na makapanunungkulan 
siya hanggang 2010 o lampas pa 
hangga't makakaya. Umaasa ang 
rehimen na isang bagong konstitu- 
syon ang ganap 

na tatapos 
sa mga 


Mga tampok 
sa isyung ito... 


Konstitusyong 
ala-Marcos 


sa paghahari nito, kahit sa lara- 
ngang ligal man lamang. 

Gamit ang lahat ng paraan, 
pinapaspasan ni Arroyo ang pagbu- 
buo ng bagong konstitusyon. No- 
ong una'y tinangka ng rehimen na 
ikutan ang batas para agarang ma- 
paupo ang Kongreso bilang kapulu- 
ngang babago sa konstitusyon. 
Upang makuha ang pagsang-ayon 
ng mga kongresista at senador, 
aalisin na ng panukalang 
konstitusyon ang taning 
sa termino ng mga 
mambabatas. 

Lamang, nabi- 
go ang rehimen 
na makuha ang 
kooperasyon 
ng Senado na 
ngayo'y tila 
dambuhalang 
pader na hu- 
maharang sa 
katuparan ng 
mga pangarap 
ni Arroyo. Mahi- 
hirapan na rin ang 
administrasyon na 
makuha ang kinakaila- 
ngang 194 o 3⁄4 ng mga 
kongresista dahil 51 na ang 
tumututol sa panukala. 


"People's intiative" ang 

Opensiba ng AFP sa 
ICR, binigo ng BHB 

nalalabing opsyon ni Arroyo at ito 
ang pinagkakaabalahan ng kanyang 
mga kampon ngayon. Daan-daang 
milyong piso ang inilaan para sa 
malawakang panlilinlang na ito. 
Bagamat marami rin itong kahaha- 
raping ligal na balakid, walang pla- 
nong magpalimita ang rehimen ka- 
hit sa sariling batas. 

Hindi lingid sa mamamayan ang 
galing ng rehimen pagdating sa 
pambabaluktot o tahasang pagba- 
lewala sa batas para makuha ang 
gusto nito. Nasaksihan ng bayan 
kung gaano kasimpleng pinatay ng 
administrasyon ang impeachment 
sa pamamagitan lamang ng super- 
yoridad ng bilang ng mga kakampi 
nito sa Kongreso. Madali nitong 
nailusot ang mga kwestyunableng 
batas at kautusan tulad ng calibra- 
ted preemptive response, Executive 
Order 464, Proclamation 1017 at 
ngayon maging ang Anti-terrorism 
Bill sa kongreso. Pati mga lumang 
batas ni Marcos ay nagagamit ng 
rehimen laban sa mga katunggali. 

Walang pakialam si Arroyo sa 
mga petisyong natatambak ngayon 
sa Korte Suprema laban sa kanyang 
mga pakana. Siya ang nagtalaga ng 
11 sa 15 huwes ng Korte Suprema 
kaya lubos ang kanyang tiwalang 
siya ang papanigan nito. 


Si Kasamang Wilfredo 
Valencia 

Mga instruksyon sa paglilimbag 


1. Ang sinundang pahina, na eksaktong kopya ng pahina 1 maliban sa mas 
mapusyaw ang masthead o logo ay para sa mga gumagamit ng mimeo machine o 
naglilimbag sa paraang v-type. Idinisenyo ito para hindi madaling makasira ng istensil. 


2. Pag-print sa istensil: 
Sa print dialog, i-check ang Print as image 


Alisin ang check sa Shrink oversized pages to paper size 
I-click ang Properties 


Tiyaking naka-set sa 100% ang Scaling 


a) 

b) 

k) 

d) I-click ang Advanced 
e) 

d) Ituloy ang pag-print 


3. Hinihikayat ang mga kasama na ipaabot sa patnugutan ng AB ang anumang 
problema kaugnay ng paglilimbag sa pamamagitan ng v-type. Magpadala ng email sa 
angbayan@yahoo.com 


